32005D0615
L 213/14
JURNALUL OFÍCIAL AL UNIUNII EUROPENE
DECIZIA COMISIEI
din 16 august 2005
de modificare a anexei XI la Directiva 2003/85/CE a Consiliului în ceea ce privește laboratoarele naționale din anumite state membre
[notificată cu numărul C(2005) 3121]
(Text cu relevanță pentru SEE)
(2005/615/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 2003/85/CE a Consiliului din 29 septembrie 2003 privind măsurile comunitare de combatere a febrei aftoase, de abrogare a Directivei 85/511/CEE și a Deciziilor 84/531/CEE și 91/665/CEE și de modificare a Directivei 92/46/CEE (1), în special articolul 67 alineatul (2),
întrucât:
(1)
Din motive de siguranță, este importantă actualizarea listei laboratoarelor naționale autorizate să manipuleze virusul viu al febrei aftoase.
(2)
Autoritățile germane, daneze și poloneze competente au informat oficial Comisia cu privire la schimbările privind laboratorul lor național de referință pentru febra aftoasă.
(3)
Autoritățile slovace competente au informat oficial Comisia cu privire la măsurile luate în conformitate cu articolul 68 alineatul (2) din directivă.
(4)
Pentru mai multă claritate, este necesară întocmirea listei statelor membre în ordinea codurilor de țară ISO.
(5)
Este necesară adaptarea listei laboratoarelor naționale autorizate să manipuleze virusul viu al febrei aftoase și modificarea în consecință a anexei XI partea A la Directiva 2003/85/CE.
(6)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Lista laboratoarelor naționale autorizate să manipuleze virusul viu al febrei aftoase din anexa XI partea A la Directiva 2003/85/CE se înlocuiește cu textul anexei la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 16 august 2005.